钦定古今图书集成/明伦汇编/氏族典/第488卷 > 谢铎
## 钦定古今图书集成/明伦汇编/氏族典/第488卷 > 谢铎

按《万姓统谱》：铎字鸣治，太平人。天顺甲申进士，选庶
吉士，授翰林编修。尝奉诏校勘《通鉴纲目》，上疏言：“宋
神宗喜《通鉴》，理宗好纲目而不能推之政治，因劝求
贤讲学，以史册质经传，穷理义，则大本立而万目自
随矣。”陞南国子监祭酒。以身率教，捐皂役钱以给六
馆，籍膳夫钱以修书。诸若择师儒，慎科贡，广载籍，复会馔，均差遣，论列尢多。弘治初，转北监。凡所建白，务
切理要，无一毫徇俗希人之意。升礼部右侍郎。自忧
制后，遂无意仕进。居常蔬食水饮，泊如也。卒赠尚书，
谥《文肃》。